**ՀՀ պետական բյուջեից նպատակային հատկացումներ` սուբվենցիաներ ստանալու նպատակով 2018 թվականի բյուջետային ֆինանսավորման ծրագրային**

**ՀԱՅՏ**

1. **Ծրագրի անվանումը -** *Վեդի համայնքում սպորտի զարգացում /ֆուտբոլի դաշտի ցանկապատում և մուտքի աստիճանների կառուցում/*
2. **Ծրագրի բյուջեն – 17.000.000 մլն դրամ**
3. **Համայնքի կողմից ներդրումը – 60 %**
4. ***Ծրագրի նպատակն է*** *- Սոցիալ-տնտեսական նոր պայմաններում Վեդի համայնքում ֆիզիկական կուլտուրայի և սպորտի զարգացումը և նրա արդյունավետ գործունեության համար պայմանների ստեղծումն է:*
5. ***Ծրագրի ամփոփ նկարագիրը*** *-Վեդի համայնքի ֆուտբոլադաշտը կառուցվել է 2002թ. Համայնքի բյուջեի միջոցների հաշվին և ՄԱԿ-ի <Սնունդ աշխատանքի դիմաց> ծրագրի սահմաններում: Այն գտնվում է Վեդի համայնքի ենթակայության Վեդու մարզադպրոց ՀՈԱԿ-ի հաշվեկշռում: Մարզադպրոցում գործում են 9 տարբեր մարզևերի խմբակներ, որոնց թվում նաև ֆուտբոլի խմբակն է, որտեղ հաճախում են ամենամեծ թվով երեխաները, շուրջ 80 երեխա: Մարզադպրոցի սաները մշտապես մասնակցում են հանրապետությունում կազմակերպվող տարբեր մրցաշարերի և զբաղեցնում առաջատար հորիզոնակններ: Ֆուտբոլի դաշտի մակերեսը կազմում է 1.2 հա, որի չափերը համապատասխանում է միջազգային ստանդարտներին: Սակայն ֆուտբոլադաշտի հարակից տարածքները բարեկարգված չեն և գտնվում են անմխիթար վիճակում: Այստեղ հաճախ էին կազմակերպվում մարզային և հանրապետական մրցաշարեր, սակայն նստատեղերի չլինելու պատճառով վերջին տարիներին միջոցառումների կազմակերպումը դառձել է անհնար: Ֆուտբոլի դաշտը չունի նաև ցանկապատ, որի բացակայության պատճառով ընտանի կենդանիներից պաշտպանված չէ կանաչ տարածքը, ինչպես նաև ցանկապատի բացակայության պատճառով այն դառնում է անցուղի հետիոտների համար: Ծրագրի իրականացումը կնպաստի անհատի բազմակողմանի ու ներդաշնակ զարգացմանը, բնակչության առողջության ամրապնդմանը, առողջ ապրելակերպի ձևավորման և ակտիվ հանգստի կազմակերպմանը, ազգային uպորտային խաղերի պահպանմանը, տարածմանն ու զարգացմանը, uպորտաժամանցային գործունեության բազմազանության ապահովմանը: Ֆուտբոլի դաշտի բարեկարգումը կարևոր է նաև նրանով, որ դրանից օգտվում է ոչ միայն Վեդի համայնքի բնակիչները, այլ նաև հարակից մի քանի համայնքների բնակչությունը:*

***Ծրագրի իրականացման համար անհրաժեշտ է .***

1. *Ցանկապատի անցկացում*
2. *Նստատեղերի տեղադրում*
3. *Մուտքի աստիճանների կառուցում*

***Ակնկալվող արդյունքներն են`***

1. *ֆիզիկական կուլտուրայի և սպորտի նկատմամբ բնակչության վերաբերմունքի ձևավորումը – 13300 մարդ,*
2. *բնակչության առողջության ամրապնդումը, անհատի ներդաշնակ զարգացումը, աշխատունակության բարձրացումը և երկարակեցության ապահովումը – ֆուտբոլի դաշտից կարող են օգտվել ոչ միայն մարզադպրոց հաճախող երեխաները, այլ նաև չափահաս բնակչությունը -1000 մարդ,*
3. *հայրենիքի պաշտպանությանը պատրաuտ երիտաuարդության ֆիզիկական պատ- րաuտականության ապահովումը- յուրաքանչյուր տարի Վեդի համայնքից զին.ծառայության են մեկնում շուրջ 80 քաղաքացի:*
4. *մարզադպրոց հաճախող երեխաների թվի աճ 280 երեխայից կդառնա 350*
5. *երեխաների ազատ ժամանցի ճիշտ կազմակերպումը – շուրջ 500 երեխա:*
6. *հանրապետական ,մարզային և միջ.համայնքային միջոցառումների կազմակերպում – 10 հատ:*